เริ่มกินยาคุมเม็ดที่ 1 คือวันอังคาร เม็ดที่ 2 คือวันพุธ กินช่วงเวลากลางคืนตามปกติที่เคยกิน แต่พอมาเช้าวันพฤหัส ดันกินเม็ดที่ 3 ไป เพราะเข้าใจว่าตัวเองไม่ได้กินยาเม็ดที่ 2 ของคืนวันพุธ และกินเม็ดที่ 4 ในช่วงกลางคืนวันพฤหัสอีกครั้ง เพิ่งมาเอ๊ะใจว่าตัวเองกินยาซ้ำ (ช่วงนี้ทำงานหนักสมองเบลอเลยหลงลืม..เข้าใจผิดเองจริงๆ) ...คำถามคือวันศุกร์ให้หยุดกินก่อนหรือกินต่อไปตามปกติตามเวลาที่เคยกิน แต่ถ้ากินเม็ดยาตามปกติจะหมดเร็วกว่ากำหนด 1 วัน จะมีผลกระทบเสี่ยงตั้งครรภ์มั้ย ..หรือถ้าเรารอข้ามไปกินวันเสาร์ล่ะเพราะเรากินเม็ดของวันศุกร์ในเย็นวันพฤหัสไปแล้ว วันศุกร์จริงๆก็ไม่ต้องกิน แล้วรอกินวันเสาร์เลย มีความเสี่ยงตั้งครรภ์มั้ย
สวัสดีค่ะ หากในวันพฤหัสได้กินยาไปในตอนเช้า 1 เม็ด เพราะเข้าใจผิดว่ายังไม่ได้กินของวันพุธ แล้วในตอนเย็นวันพฤหัสก็ได้กินไปอีก 1 เม็ด ซึ่งเท่ากับทานไป 2 เม็ดใน 1 วัน ก็ไม่ได้ถือว่าอันตรายอะไรเมื่อถึงวันศุกร์วันนี้ ก็ให้ทานตามเวลาปกติที่ทานในตอนเย็น 1 เม็ดค่ะ ไม่ควรงดการทานยาในวันศุกร์ เพราะจะทำให้ประสิทธิภาพในการป้องการตั้งครรภ์ลดลงไปได้ ทั้งนี้ การทานนยาคุมในแผงนี้ ก็จะหมดเร็วขึ้น 1 วัน แต่ก็จะไม่ได้มีผลต่อประสิทธิภาพในการป้องการตั้งครรภ์แต่อย่างใดค่ะ และหากเป็นยาคุมชนิด 21 เม็ด เมื่อทานยาครบ 21 เม็ดแล้ว ก็ให้เว้นระยะ 7 วันเช่นเดิมก่อนที่จะเริ่มทานยาคุมแผงใหม่ต่อไปค่ะ